અમદાવાદ : રાજ્યમાં દક્ષિણ ગુજરાત, ઉત્તર ગુજરાત અને સૌરાષ્ટ્રના કેટલાક વિસ્તારોમાં 2થી 12 ઈંચ સુધીનો વરસાદ વરસી જતાં જળબંબાકાર જેવી સ્થિતિ થઇ છે. 24 કલાકમાં સૌથી વધુ સૌરાષ્ટ્રના ટંકારામાં 3 કલાકમાં 12 ઈંચ સહિત કુલ 14 ઈંચ વરસાદ નોંધાયો છે..ભારે વરસાદને કારણે ટંકારા, મોરબી સર્વત્ર પાણી-પાણી થઈ ગયું હતું. વરસાદને કારણે રાજ્યમાં 4 મોત થયાં છે. ઉપરાંત રાજ્યનાં 17 તાલુકામાં 1 ઈંચથી વધુ, 22 તાલુકામાં અડધો ઈંચથી વધુ વરસાદ નોંધાયો હતો.